На основи члена 10. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней Покраїни Войводини («Службени новини АПВ», число 14/15) и чл. 15. и 16. пасус 2. Покраїнскей скупштинскей одлуки о покраїнскей управи («Службени новини АПВ», число 37/14 и 54/14 - др. одлука), покраїнски секретар за образованє, предписаня, управу и национални меншини - национални заєднїци, п р и н о ш и

**ПРАВИЛНЇК**

**O ДОДЗЕЛЬОВАНЮ БУДЖЕТНИХ СРЕДСТВОХ ПОКРАЇНСКОГО СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ - НАЦИОНАЛНИ ЗАЄДНЇЦИ ЗА ФИНАнсованє И СоФИНАНСованє АКТИВНОСцох, ПРОГРАМох И ПРОєКТох националних совитох националних меншинох У ОБЛАСцИ ОСНОВНОГо И штРЕдньоГо ОБРАЗОВАня**

**Член 1.**

Зоз тим правилнїком ше ушорює способ, условия, приоритети и критериюми за додзельованє буджетних средствох (у дальшим тексту: средства) за финансованє и софинансованє активносцох, програмох и проєктох националних совитох националних меншинох у обласци розвою и дзвиганя квалитету основного и штреднього образованя на язикох/бешеди националних меншинох-националних заєднїцох у Автономней Покраїни Войводини (у дальшим тексту: АП Войводина) у складзе зоз апроприяциями яки одобрени зоз одлуку о буджету Автономней Покраїни Войводини у рамикох роздїлу Покраїнского секретарияту за образованє, предписаня, управу и национални меншини - национални заєднїци (у дальшим тексту: Покраїнски секретарият).

**Член 2.**

Право на додзельованє средствох маю реґистровани национални совити националних меншинох, зоз шедзиском на териториї АП Войводини.

**Член 3.**

Активносци, програми и проєкти зоз члена 1. того правилнїка ше финансує односно софинансує прейґ конкурса (у дальшим тексту: Конкурс), хтори розписує Покраїнски секретарият у складзе зоз финансийсним планом Покраїнского секретарияту и одлуку о буджету Автономней Покраїни Войводини.

**Член 4.**

Прияву на конкурс ше подноши у писаней форми на єдинственим формуларе хтори ше обявює на интернет боку Покраїнского секретарияту и хтори облапя опис, циль и финансийни план активносцох з термином реализациї.

**Член 5.**

Покраїнски секретарият документацию хтору ше подноши з прияву на конкурс предпише у конкурсу.

**Член 6.**

Покраїнски секретар цо компетентни за роботи образованя (у дальшим тексту: покраїнски секретар) формує комисию за запровадзованє конкурса за финансованє и софинансованє активносцох, програмох и проєктох националних совитох националних меншинох у обласци основного и штреднього образованя (у дальшим тексту: Комисия).

Комисия розпатра поднєшени прияви на конкурс.

Комисия утвердзує виполнєносц условийох яки предписани на конкурсу.

По розпатраню поднєшених приявох на конкурс, Комисия состави обгрунтоване предкладанє за додзельованє средствох и доручи го Покраїнскому секретарови.

**Член 7.**

Покраїнски секретар розпатра предкладанє Комисиї и з Ришеньом одлучує о розподзельованю средствох хасновательом.

Ришенє зоз пасуса 1. того члена конєчне.

Ришенє зоз пасуса 1. того члена з табеларним препатрунком хтори облапя податки о додзельованю средствох ше обявює на интернет презентациї Покраїнского секретарияту.

**Член 8.**

При розпатраню поднєшених приявох на конкурс и одлучованю о розподзельованю средствох, ше применює шлїдуюци критериюми:

1. Одвит на тему проєкту (од 0 до 50 боди)

* Цилї и активносци проєкту у складзе зоз приоритетами конкурса
* Цилї проєкту ясни, конкретни и витворлїви
* Активносци реални и адекватни за посцигованє цильох

1. Уплїв предложеного проєкту (од 0 до 50 боди)

* Велькосц цильней ґрупи
* Ступень уключеносци цильней ґрупи хторей проєкт наменєни
* Видлївосц проєкту
* Отримуюцосц резултатох проєкту

1. Компетентносц предкладача и потерашнє искуство (од 0 до 50 боди )

* Потерашнї искуства у реализациї проєктох хтори доприноша унапредзедзованю

образовно-воспитнєй роботи.

Максималне число бодох по програми/проєкту то 150.

**Член 9.**

У рамикох дзепоєдних приявох на Конкурс, Комисия приоритет да активносцом пририхтованя тестох и задаткох на меншинских язикох, за змаганя на шицких уровньох, од општинского, прейґ реґионалного по републичне, у орґанизациї Министерства просвити, науки и технолоґийного розвою Републики Сербиї.

**Член 10.**

Обовязку додзельованя средствох Покраїнски секретарият пребера на основи контракту, у смислу закона з яким ше ушорює буджетну систему.

**Член 11.**

Хаснователь длужен додзелєни средства хасновац наменково и законїто, а нєпотрошени средства врациц до буджету АП Войводини.

Хаснователь ма обовязку поднєсц звит о хаснованю средствох, найпознєйше у чаше 15 (петнац) дньох од утвердзеного термину за реализацию наменки, за хтору средства додзелєни, з припадаюцу документацию хтору оверели одвичательни особи.

Кед ше утвердзи же ше средства нє хаснує за реализацию наменки за хтору су додзелєни, хаснователь ма обовязку достати средства врациц до буджету АП Войводини.

Кед хаснователь нє доручи звит зоз пасусу 2. того члена, траци право конкуровац за розподзельованє средствох з новима програмами, односно проєктами.

У случаю сумнї же додзелєни средства у дзепоєдних случайох нє хасновани наменково, Покраїнски секретарият поруша поступок пред покраїнским орґаном управи цо компетентни за буджетну инспекцию, пре контролу наменкового и законїтого хаснованя средствох.

**Член 12.**

Зоз дньом ступаня на моц того правилнїка престава важиц Правилнїк o додзельованю буджетних средствох Покраїнского секретарияту за образованє, предписаня, управу и национални заєднїци за финансованє и софинансованє активносцох, програмох и проєктох националних совитох националних меншинох у обласци основного и штреднього образованя, число 128-451-2467/2015-01 од 26. авґуста 2015. року.

**Член 13.**

Тот правилнїк ступа на моц з дньом обявйованя у «Службених новинох Автономней Покраїни Войводини» и будзе поставени и на урядовим интернет боку Покраїнского секретарияту за образованє, предписаня, управу и национални меншини - национални заєднїци.

ПОКРАЇНСКИ СЕКРЕТАРИЯТ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ - НАЦИОНАЛНИ ЗАЄДНЇЦИ

Число: 128-451-930/2016-01

Нови Сад, 2.3.2016. року

ПОКРАЇНСКИ СЕКРЕТАР,

Михаль Нїлаш